

מחקר חדש באיכילוב יבדוק השפעה של קנאביס על חולי קורונה המחקר בודק האם אחד החומרים הפעילים בקנאביס יכול להאט את הסערה הדלקתית שמלווה את ההתדרדרות של חולי הקורונה הקשים. ערוץ 7 ,

צילום: הדס פרוש, פלאש 90 קנאביס רפואי מחקר חדש במרכז הרפואי איכילוב בודק האם אחד החומרים הפעילים בקנאביס, הקנאבידיול, יכול להאט את הסערה הדלקתית שמלווה את ההתדרדרות של חולי הקורונה הקשים ולהקל את תסמיני המחלה. המחקר נערך בשיתוף פעולה בין מספר מחלקות בבית החולים וצפוי לגייס מספר עשרות חולים בדרגת חומרה בינונית. ד״ר ברק כהן, רופא בכיר במערך הרדמה ובמטה הנהלת קורונה באיכילוב ומיוזמי המחקר מדגיש כי ״מדובר בגישה חדשנית לטיפול אפשרי בחלק מתסמיני המחלה, בעזרת מרכיב מצמח הקנאביס שנחשב לבטיחותי ולא ממכר". מנתוני משרד הבריאות המעודכנים לשעה זו, 13,362 בני אדם נדבקו בנגיף הקורונה בישראל, 172 נפטרו לאחר שנדבקו בנגיף ו-3,564 חולי קורונה החלימו.



